CELEX: 62010CJ0263
Language: sk
Date: 2011-07-07
Title: Rozsudok Súdneho dvora (prvá komora) zo 7. júla 2011.#Iulian Nisipeanu proti Direcţia Generală a Finanţelor Publice Gorj a iní.#Návrh na začatie prejudiciálneho konania: Tribunalul Gorj - Rumunsko.#Vnútroštátne zdanenie - Článok 110 ZFEÚ - Daň za znečistenie vyberaná pri prvom zápise do evidencie motorových vozidiel.#Vec C-263/10.

Rozsudok Súdneho dvora (prvá komora) zo 7. júla 2011 – Nisipeanu/Direcţia Generală a Finanţelor Publice Gorj a i.
      (vec C‑263/10)
      „Vnútroštátne zdanenie – Článok 110 ZFEÚ – Daň za znečistenie životného prostredia uložená pri prvom prihlásení motorových vozidiel do evidencie“
      1.                     Daňové ustanovenia – Vnútroštátne zdanenie – Daň za znečistenie životného prostredia zaťažujúca motorové vozidlá pri ich prvom
            prihlásení do evidencie na vnútroštátnom území – Daň uplatniteľná na dovezené ojazdené vozidlá, ktorej nezodpovedá žiadna
            iná daň, ktorá by sa vzťahovala na vozidlá rovnakého veku a opotrebovania nachádzajúce sa na vnútroštátnom trhu – Neprípustnosť
            (článok 110 ZFEÚ) (pozri body 28, 29 a výrok)
      2.                     Prejudiciálne otázky – Výklad – Časové účinky rozsudkov o výklade – Retroaktívny účinok – Obmedzenie Súdnym dvorom – Podmienky
            – Význam finančných dôsledkov rozsudku pre dotknutý členský štát – Nerozhodujúce kritérium (článok 110 ZFEÚ) (pozri body 32
            – 36)
      Predmet
      
         
               Návrh na začatie prejudiciálneho konania – Tribunalul Gorj – Prihlásenie ojazdených vozidiel, ktoré boli predtým vedené v evidencii
                  v iných členských štátoch, do evidencie – Daň za znečistenie životného prostredia zaťažujúca motorové vozidlá pri ich prvom
                  prihlásení do evidencie v členskom štáte – Kvalifikácia kritéria „prvého prihlásenia do evidencie“ – Súlad vnútroštátnej právnej
                  úpravy s článkom 110 ZFEÚ – Platnosť oslobodenia od platenia dane zavedeného pre určité kategórie vozidiel – Možné uplatnenie
                  zásady „znečisťovateľ platí“
               
            Výrok
      Článok 110 ZFEÚ sa má vykladať v tom zmysle, že mu odporuje, aby členský štát zaviedol daň za znečistenie životného prostredia
         uloženú pri prvom prihlásení motorového vozidla do evidencie v tomto členskom štáte, pokiaľ je toto daňové opatrenie upravené
         takým spôsobom, že odrádza od uvádzania ojazdených vozidiel kúpených v iných členských štátoch do prevádzky v tomto štáte,
         pričom neodrádza od kúpy rovnako starých a opotrebovaných ojazdených vozidiel na vnútroštátnom trhu.